Ditsem Nuus - Displaying items by tag: Jullian Assange
WikiLeaks se Assange in hegtenis geneem
Jullian Assange (47) medestigter van WikiLeaks, wat sedert 2012 asiel gevind het by die ambassade van Ecuador in Londen, is gister deur die Britse polisie teen sy sin in hegtenis geneem. Die departement van justisie in Amerika beskuldig Assange dat hy met Chelsea Manning saamgewerk het om by 'n geklassifiseerde regeringsrekenaar by die Pentagon in te breek.
Assange het 7 jaar terug politieke asiel by Ecuador ontvang na hy toevlug gesoek teen beskuldigings van seksuele aanranding in Swede, maar sy asiel is intussen herroep. Hy is Donderdag uit die Ecuadoriaanse ambassade in Londen gedwing en in 'n Britse-polisievoertuig weggeneem.
Britse polisie het intussen bekend gemaak dat Assange in hegtenis geneem is op aanklagte dat hy sy borgtogvoorwaardes in Engeland oortree het asook die versoek van die lasbrief vir sy inhegtenisneming van die VSA.
Assange wat met sy WikiLeaks vir jare die geheime van die Nuwe Wêreld Orde (NWO) onthul, se prokureur het vroeër gesê sy kliënt is van voornemens om enige beskuldigings van die Amerikaanse regering teen te staan.